Odžaci (Srbija)

Odžaci su grad i sjedište istoimene općine u Vojvodini, Srbija. Po podacima iz 2004 općina zauzima površinu od 411 km2. Po podacima iz 2002 godine u općini je živjelo 35.582 stanovnika, a u samom gradu 9.940 stanovnika. Većinu stanovnika čine Srbi. Ime Odžaci je slovenska modifikacija turske riječi "odžak", što u prevodu znači dimnjak, odnosno u turskoj vojnoj terminologiji označava vojnu posadu. Stari mađarski naziv za grad je "Kéménd", koji se prvi put pominje 1522 godine i znači mali dimnjak. Kasnije se na mađarskom grad naziva "Hódság", dobiveno od turskog "Odzlak".

 Historija 

Prvo naselje su osnovali Turci sredinom 16. vijeka pod nazivom Učak. Sredinom 18. vijeka ovaj kraj su naselili Nijemci, a zatim i drugi narodi. Poslije Drugog svjetskog rata i iseljavanja Nijemaca, ovaj kraj se kolonizuje. Samo 1945 godine 465 porodica naseljavaju Odžake i druga mesta u okolini.

 Vanjski linkovi 

 Zvanična stranica

Kategorija:Općine u Srbiji
Kategorija:Općine u Vojvodini
*
Kategorija:Općine u Zapadnobačkom okrugu